
Disgrifiad Swydd 

ADRAN:	Tîm Rhwydwaith Cymunedol Integredig (ICNT - Gorllewin)

SWYDD:			Gweithiwr Cymorth Cymunedol		
		
GRADD Y SWYDD:		GR07

YN ATEBOL I’R:	Rheolwr Tîm Gwaith Cymdeithasol 

DIBEN Y SWYDD:	
Mae'r rôl hon wedi'i lleoli yn y Tîm Rhwydwaith Cymunedol Integredig sy'n darparu ymateb tymor byr a drws blaen o fewn Gofal Cymdeithasol i Oedolion.

Gan weithio ochr yn ochr â thîm o weithwyr proffesiynol amlddisgyblaethol, byddwch yn darparu ymyriad a chymorth penodol sy'n canolbwyntio ar wella i unigolion, gan gynnwys pobl ifanc, sy'n dioddef problemau iechyd meddwl neu broblemau camddefnyddio sylweddau cysylltiedig o ganlyniad i'w sefyllfa gymdeithasol bresennol.

Byddwch yn gweithio gyda phobl mewn ffordd sy'n seiliedig ar gryfderau, sy'n canolbwyntio ar ganlyniadau, gan ganolbwyntio ar ‘yr hyn sy'n bwysig’ i bobl a'u cryfderau a'u galluoedd.

Yn aml, y rôl hon fydd y cyswllt cyntaf y mae unrhyw un wedi'i gael gyda Gofal Cymdeithasol i Oedolion ac felly mae'n bwysig bod pobl yn cael y cyfle i esbonio eu sefyllfa a bod rhywun yn gwrando arnynt ac yn eu cynorthwyo mewn cyfnod sy'n aml yn gallu bod yn un anodd.

Byddwch yn mynd ati i hyrwyddo ein ‘Model Ymarfer sy'n Seiliedig ar Gryfderau-Gweithio i Gyflawni Canlyniadau’.  

PRIF GYFRIFOLDEBAU A GWEITHGAREDDAU:

1. Gweithio'n agos gydag unigolion, gan eu cynorthwyo wrth iddynt wella i fynd i'r afael â'u problemau iechyd meddwl a/neu gamddefnyddio sylweddau a chyflawni eu canlyniadau. Bydd hyn yn cynnwys cwblhau ymyriadau byr gydag unigolion i'w cynorthwyo i aros yn annibynnol, a all hefyd gynnwys gwaith uniongyrchol gyda gofalwyr. 
1. Gwneud gwaith ymchwil yn ôl yr angen a rhoi cyngor, gwybodaeth a chymorth priodol i unigolion a'u gofalwyr a'u helpu i gael gafael ar gymorth ymarferol. Gallai hyn gynnwys cyfeirio i asiantaethau a rhwydweithiau cymorth priodol sydd ar gael yn y gymuned.
· Cynnal asesiadau sy'n seiliedig ar gryfderau ac sy'n canolbwyntio ar ganlyniadau er mwyn canfod y cymorth a'r help y gallai fod eu hangen ar unigolion o'r fath.
· Cymryd pob cam rhesymol i sicrhau diogelwch unigolion ac eraill, yn ogystal ag aelodau o'r gymuned, gan sicrhau y rhoddir gwybod am unrhyw faterion diogelu yn brydlon.
· Cyd-hwyluso grwpiau a gynigir gan y tîm, i unigolion ag anghenion sy'n gysylltiedig ag iechyd meddwl, camddefnyddio sylweddau neu ddigartrefedd, monitro ac asesu risg i sicrhau diogelwch aelodau eraill o'r grŵp a staff. Monitro stoc, fel darpariaethau bwyd, menig neu ddeunyddiau sydd eu hangen ar gyfer y grŵp, ac argaeledd ystafelloedd.
· Cymryd rhan weithredol mewn cyfarfodydd atgyfeirio wythnosol, gan gyfrannu at wneud penderfyniadau ac adrodd ar gynnydd unigolion neu anawsterau a nodwyd.
· Gweithio'n agos gyda gweithwyr proffesiynol perthnasol i adolygu achosion, cynlluniau gofal/cymorth, a chynnig ymyriad a/neu weithgareddau priodol wrth weithio o fewn y fframweithiau deddfwriaethol, rheoliadol a pholisi.
· Cysylltu ac eirioli ag asiantaethau eraill ar ran yr unigolyn, ac adolygu i sicrhau bod cynlluniau gofal a chymorth y cytunwyd arnynt yn cael eu dilyn.
· Bod ar gael i fynd gydag AMPHP i asesiadau o dan y Ddeddf Iechyd Meddwl os oes angen, yn unol â Pholisi Gweithio Unigol yr Awdurdod.
· Cynnal goruchwyliaeth reolaidd gydag uwch weithwyr cymdeithasol, a rhoi gwybod am unrhyw faterion yn uniongyrchol iddynt.
· Nodi, rheoli a lliniaru risgiau posibl i'ch hun ac eraill, drwy gymhwyso protocolau a chanllawiau risg sy'n bodoli eisoes.
· Cadw at weithdrefnau Diogelu Cymru Gyfan.


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion ac Ansawdd neu'r Tîm Asesu Diogelu Plant.

Adolygiad a Hawl i Amrywio
Mae'r Disgrifiad Swydd hwn fel sy'n berthnasol ar hyn o bryd a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.

Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).




Manyleb y Person
Gweithiwr Cymorth Cymunedol
Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 


	· Addysg hyd at naill ai Lefel 3 Diploma mewn Iechyd a Gofal Cymdeithasol (Oedolion) Cymru a Gogledd Iwerddon NEU Lefel 3 Diploma mewn Iechyd a Gofal Cymdeithasol (Plant a Phobl Ifanc) Cymru a Gogledd Iwerddon, neu gymhwyster blaenorol perthnasol, neu'n barod i ennill y cymhwyster.
	Ydy
	Cyflwyno Tystysgrifau Cymwysterau gwreiddiol a ffurflen gais. 

	Gwybodaeth a Phrofiad
	· Profiad o ddarparu ymyriadau a chymorth uniongyrchol i bobl ag anghenion iechyd meddwl a/neu'r rhai sy'n cyflwyno gyda phroblemau Camddefnyddio Sylweddau.
	Ydy
	Cyfweliad, ffurflen gais, a phroses ddethol.

	
	· Dealltwriaeth dda o broblemau iechyd meddwl a chamddefnyddio sylweddau.
	Ydy
	

	
	· Dealltwriaeth o faterion gofal cymdeithasol, fel y'u nodwyd yn Neddf Gwasanaethau Cymdeithasol a Llesiant (Cymru) 2014 a Mesur Iechyd Meddwl (Cymru) 2010.
	Ydy
	

	
	· Gwybodaeth a dealltwriaeth o'r dulliau cymorth sy'n cynorthwyo unigolion sydd â phroblemau iechyd meddwl a/neu'r rhai sy'n cyflwyno gyda phroblemau camddefnyddio sylweddau. 
	Ydy
	

	Sgiliau a Rhinweddau Personol
	· Gallu meithrin perthnasoedd gwaith adeiladol gyda chydweithwyr, defnyddwyr gwasanaethau a'u teuluoedd.
	Ydy


	Cyfweliad, ffurflen gais, a phroses ddethol.

	
	· Meddu ar ddealltwriaeth o anghenion unigolion a'u teuluoedd sydd â phroblemau iechyd meddwl a/neu'n defnyddio sylweddau.
	Ydy
	

	
	· Gallu cyfathrebu’n glir ac yn effeithiol (ar lafar ac yn ysgrifenedig).
· Gweithio yn unol â'r Cod Ymarfer Proffesiynol ar gyfer Gofal Cymdeithasol.
	Ydy


Ydy
	

	
	· Gallu dangos sgiliau trefnu da.
	
	

	
	· Sgiliau TG da a'r gallu i ddefnyddio Microsoft Office (Word, Excel, Outlook).
	Ydy
	

	Sgiliau a Rhinweddau Personol (Parhad)
	· Dealltwriaeth o bwysigrwydd cyfrinachedd a GDPR.
· Gallu meddwl yn greadigol wrth ddod o hyd i atebion i gynorthwyo unigolion a'u teuluoedd/gofalwyr â'u teithiau i wella.
	Ydy

Ydy
	Cyfweliad, ffurflen gais, a phroses ddethol.

	
	· Gallu ymgysylltu'n effeithiol â defnyddwyr gwasanaethau a chynnal ffiniau proffesiynol clir.
	Ydy
	.

	
	· Gallu gweithio'n hyblyg ac yn rhagweithiol a chynnal atebolrwydd am eich gwaith.
	
	

	
	· Ymwybyddiaeth o risg gyda'r gallu i weithredu'n bwyllog mewn modd proffesiynol wrth ymdrin ag ymddygiad anrhagweladwy a heriol.
	Ydy
	

	
	· Gallu cysylltu â gofalwyr/cefnogwyr i gynorthwyo â hyrwyddo'r llesiant meddyliol gorau posibl.
	
	

	
	· Gallu gweithio'n broffesiynol ac mewn ffordd anfeirniadol.
	Ydy
	

	
	· Trwydded yrru gyfredol, lawn a mynediad i gerbyd modur ar gyfer y gwaith.
· Gallu cyfathrebu drwy gyfrwng y Gymraeg.
	Ydy

